Diari Oficial de la Generalitat Valenciana


Sumari del DOGV 6986, del 15-03-2013 (2013/2530)

Notificació de la sentència, provisió i interlocutòria aclaratòria d'esta dictats en el procediment ordinari número 1791/2010.
------------------------------------------------------------------------------------------------------------------------------

### Dades del document

Número de DOGV
:   6986

Data del DOGV
:   15-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2530


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència, provisió i interlocutòria aclaratòria d'esta dictats en el procediment ordinari número 1791/2010. [2013/2530]  
Procediment: ordinari 1791/2010.  
En este procediment de juí ordinari número 1791/2010, seguit a instàncies de José Bailén Seano contra Inmobiliaria Viampo, SA, s'ha dictat una sentència, que té la dispositiva, literalment, com seguix, així com la interlocutòria i provisió, literalment, com es diu:   
«Dispositiva  
Estime la demanda formulada per José Bailén Seano, representat per la procuradora María Carmen Tolosa Parra (OH), amb l'assistència del lletrat Jesús Salinas Coves, contra la Inmobiliaria Viampo, SA, declarat en rebel·lia processal, i condemne i declare certa i provada la compravenda en un document privat com a títol hàbil així com portada a terme la tradició i l'entrega real de la finca recollida en el fet primer de la demanda, amb el pagament corresponent del preu i, conseqüentment, declare la titularitat de domini de la finca de la finada María Dolores Seano Martínez des de la data 7 de gener de 1965, tal com recull el contracte privat de compravenda. I condemne la demandada a sotmetre's a la declaració esmentada, i ordene la inscripció registral del domini mencionat en el Registre de la Propietat número 1 de Dolores, adequant la realitat registral a l'extraregistral. S'imposen les costes d'este procediment a la part demandada.  
Interlocutòria d'aclariment  
Orihuela, 30 de maig de 2012.  
Dispose  
Que sí que pertoca la sol·licitud d'aclariment sol·licitada per la representació processal de José Bailén Seano, de la sentència dictada en este procediment ordinari 1791/2010, de manera que:   
1r) En l'encapçalament i en la dispositiva de la sentència, on consta "José Bailes Seano" ha de constar "José Bailen Seano"; i 2n) igualment, cal completar la dispositiva de la Sentència 32/2012 dictada en este procediment, que ha de quedar redactada en els termes següents:   
Estime la demanda formulada per José Bailén Seano, representat per la procuradora María Carmen Tolosa Parra (OH) amb l'assistència del lletrat Jesús Salinas Coves, contra Inmobiliaria Viampo, SA, declarada en rebel·lia processal, i condemne i declare certa i provada la compravenda en un document privat com a títol hàbil així com portada a terme la tradició i l'entrega real de la finca "habitatge situat en la planta quarta de l'edifici que a continuació es descriurà i al qual s'ha assignat el número 16, lletra D. Està compost per vestíbul, corredor, menjador, cuina, rober, quatre habitacions, solana i lavabo. Té una superfície construïda de 97,13 m2 i útil de 79,88 m2, li correspon un percentatge en els elements comuns d'acord amb la llei".  
"L'habitatge descrit forma part de la finca següent: edifici siti al nucli de la vila de Dolores, al carrer o avinguda de Crevillent, amb façanes també als carrers de Manresa i Queipo de Llano. Composta per planta baixa, amb dos locals comercials i cinc plantes de pisos amb quatre habitatges per planta i un total de vint habitatges. Afronta: pel front o oest, amb l'avinguda de Crevillent; entrant per la dreta o sud, amb el carrer de Queipo de Llano; per l'esquerra o nord, amb el carrer de Manresa; pel fons o est, amb Joaquín Martínez; amb el pagament corresponent del preu. I, conseqüentment, declare la titularitat de domini de la finca esmentada de la finada María Dolores Seano Martínez des de la data de 7 de gener de 1965, tal com recull el contracte privat de compravenda. I condemne la demandada a sotmetre's a la declaració esmentada, i ordene la inscripció registral d'este domini en el Registre de la Propietat número 1 de Dolores, adequant la realitat registral a l'extraregistral. S'imposen les costes d'este procediment a la part demandada"».  
  
Provisió  
Jutge que la dicta: Juan José Oliver Barnes.  
Lloc: Orihuela.  
Data: 20 de novembre de 2012.  
Se n'ha donat compte; la finca a què es referix la sentència de data 27 de febrer de 2012, completada per la interlocutòria d'aclariment de data 30 de maig de 2012, és la que consta en el tom 1098, llibre 110, foli 22, finca 8729 del Registre de la Propietat de Dolores.  
Expediu una testimoniança del contracte privat de compravenda subscrit en data 1965, que consta en les actuacions i al qual es referix la sentència de data 27 de febrer de 2012, una vegada esta siga ferma.  
Uniu l'escrit anterior presentat per la procuradora senyora Tolosa Parra a les actuacions, i que es tinguen per fetes les manifestacions que s'hi inclouen.  
D'acord amb el que se sol·licita i atés que s'ha dictat una sentència i la seua interlocutòria d'aclariment en este procediment, i atés que el demandat, Inmobiliaria Viampo, SA, està en situació de rebel·lia processal, de conformitat amb l'article 497.2 de la Llei d'Enjudiciament Civil, procediu a notificar les resolucions esmentades així com esta provisió a la part demandada esmentada, mitjançant un edicte que es fixarà al tauler d'anuncis d'este Jutjat i en el Diari Oficial de la Comunitat Valenciana, i lliureu-lo a la procuradora de la part actora perquè s'encarregue de diligenciar-lo.  
I atés que el demandat, Inmobiliaria Viampo, SA, es troba en parador ignorat, expedisc este edicte a fi que li valga de notificació de forma deguda.  
  
Orihuela, 6 de febrer de 2013.- La secretària judicial: Ana Isabel Maldonado Ballester.